Antonio Conte

Antonijus Kontė (Antonio Conte, g. 1969 m. liepos 31 d.) – buvęs Italijos futbolininkas, nuo 2005 m. dirbantis futbolo treneriu. 

Nuo 2011 iki 2014 m. jis vadovavo Juventus klubui, o nuo 2014 iki 2016 m. – Italijos rinktinei. Pasibaigus 2016 m. Europos futbolo čempionatui italas tapo Chelsea klubo treneriu,Official: Conte signs with Chelsea kuriam vadovavo iki 2018 m. liepos.Antonio Conte: Chelsea sack Italian after two years in charge

 Žaidėjo karjera 
Savo kaip žaidėjo karjerą Kontė pradėjo gimtojo Lečės miesto komandoje Lecce, Serie A debiutuodamas 1985 m. Šioje komandoje per 89 rungtynes saugas pelnė vieną įvartį. 1992 m. Conte persikėlė į Juventus ekipą. Kurį laiką italas buvo komandos kapitonu, kol šią rolę perėmė Alessandro Del Piero. Iš viso šiame klube Conte sužaidė 295 rungtynes.

Nuo 1994 iki 2000 m. Antonijus žaidė Italijos vyrų futbolo rinktinėje, su kuria sužaidė 20 rungtynių. Jis dalyvavo 1994 m. pasaulio futbolo čempionate ir 2000 m. Europos futbolo čempionate.

 Trenerio karjera 
Baigęs futbolininko karjerą, Conte nuo 2005 m. dirbo trenerio asistentu Siena ekipoje.

2006 m. liepos mėnesį italas buvo paskirtas Serie B lygos komandos Arezzo vyriausiuoju treneriu. Tačiau dėl prastų rezultatų 2006 m. spalio 31 d. buvo atleistas. 2007 m. kovo mėnesį klubas vėl pakvietė italą tapti šios komandos treneriu. Tuo metu ekipa sugebėjo pelnyti penkias pergales iš eilės ir pakilti iš paskutinės lygos vietos.

2007 m. pabaigoje antrai sezono pusei Antonio buvo paskirtas Serie B ekipos Bari treneriu. Vėliau klubas sugebėjo pakilti į Serie A lygą.

2009 m. rugsėjo 21 d. treneris persikėlė į Atalanta BC klubą. Dėl nesėkmingų klubo rezultatų treneris dažnai konfliktuodavo su komandos vadovais ir ekipos sirgaliais. 2010 m. sausio 6 d. ekipai 0-2 pralaimėjus S.S.C. Napoli ekipai, treneris tik policijos dėka sugebėjo per agresyvius sirgalius palikti stadioną.[http://www.bergamonews.it/sport/articolo.php?id=20167 Il tecnico litiga con i tifosi
E viene portato via a forza]  Kitą dieną treneris pasitraukė iš šių pareigų.

2010 m. gegužės 9 d. AC Siena ekipa paskyrė Conte vyriausiuoju treneriu su užduotimi padėti ekipai pakilti iš Serie B lygos. Klubui tai pavyko ir 2011–2012 m. sezone ji žais Serie A lygoje.

Po tokios trenerio sėkmės gegužės 22 d. Juventus F.C. sporto direktorius Giuseppe Marotta pranešė, kad naujame sezone ekipos treneriu taps Antonio Conte. Šiose pareigose italas pakeitė Luigi Del Neri.Giuseppe Marotta reveals Juventus will appoint Antonio Conte as new coach 

2012 m. treneriui buvo skirtas „Trofeo Maestrelli“ apdovanojimas, kaip geriausiam 2011/2012 m. Italijos treneriui.Juve scoop two awards at Trofeo Maestrelli ceremony

Kitus du sezonus treneris sėkmingai vadovavo Juventus ekipai ir su ja tapo 3 kartus iš eilės Serie A čempionu. 2013–2014 m. sezoną komanda surinkusi 102 taškus pasiekė naują lygos rekordą.

Besiruošiant 2014–2015 m. sezonui treneris paskelbė apie savo pasitraukimą iš komandos. Pasak oficialių pranešimų, tai buvo padaryta nesutarus su komandos vadovybe dėl strategijos bei naujų komandos tikslų ateinantiems sezonams.OFFICIAL: CONTE QUITS JUVENTUS

2014 m. rugpjūčio 14 d. A. Conte tapo naujuoju Italijos rinktinės treneriu, sudaręs su federacija dvejų metų sutartį.Antonio Conte agrees to become new Italy coach

2016 m. Europos futbolo čempionate A. Conte nuvedė komandą iki ketvirtfinalio, kuriame po baudinių serijos pralaimėjo Vokietijai. Po čempionato italas atsisveikino su rinktine ir tapo „Chelsea“ klubo treneriu.A. Conte nuo kito sezono treniruos „Chelsea“ 

Nuo 2019 m. treniravo Milano Inter ekipą. 2021 m. su ja laimėjo Serie A, tačiau pasibaigus sezonui komandą paliko.Antonio Conte: Inter Milan part company with title-winning manager. BBC, 2021-05-26. Nuoroda tikrinta 2021-05-26.

2021 m. lapkričio 2 d. paskirtas Londono „Tottenham Hotspur“ treneriu.„Antonio Conte: Tottenham appoint former Chelsea boss as new manager“. BBC, 2021-11-02. Nuoroda tikrinta 2021-11-02. 2023 m. kovo 26 d. treneris buvo atleistas iš Londono klubo.„Tottenham“ klubas atleido Antonio Conte

2024 m. birželio 5 d. italas tapo „SSC Napoli“ klubo treneriu.ANTONIO CONTE È IL NUOVO ALLENATORE DEL NAPOLI

 Vaidmuo 2011–2012 m. Italijos futbolo skandale 
Euro 2012 metu buvęs Siena klubo futbolininkas Filippo Carobbio apkaltino A. Conte dalyvavimu sutariant rungtynių rezultatus 2011 m. A. Conte advokatas ir Juventus prezidentas Andrea Agnelli atmetė bet kokią galimybę dėl Conte dalyvavimo šiame skandale.

2012 m. rugpjūčio 10 d. po tyrimo Italijos futbolo federacija paskelbė, kad Juventus treneris A. Conte nušalintas nuo Serie A rungtynių 10 mėnesių už informacijos nuslėpimą apie sutartas rungtynes Novara-Siena ir AlbinoLeffe-Siena.Conte handed 10-month ban in Scommessopoli scandal 

2012 m. rugpjūčio 11 d. laimėtą Italijos super taurę Juventus žaidėjai skyrė treneriui Conte.Juventus dedicate Supercoppa Italiana win to banned Conte

2012 m. rugpjūčio 22 d. Italijos teismas atmetė kaltinimus dėl Novara-Siena rungtynių rezultato sutarimą, tačiau paliko galioti 10 mėnesių bausmę dėl AlbinoLeffe-Siena rungtynių.

2012 m. spalio 6 dieną Italijos arbitražas sušvelnino 10 mėnesių bausmę iki 4 mėnesių.A. Contes diskvalifikacija sumažinta nuo 10 iki 4 mėnesių

 Dalyvavimas čempionatuose 

|}

 Laimėjimai 

 Žaidėjo karjera 
Juventus
 Serie A: 1994–95, 1996–97, 1997–98, 2001–02, 2002–03 m.
 Coppa Italia: 1994–95 m.
 Supercoppa Italiana: 1995, 1997, 2002, 2003 m.
 UEFA Čempionų lyga: 1995–96 m.
 UEFA taurė: 1992–93 m.
 FIFA tarpžemyninė taurė: 1996 m.
 Intertoto taurė: 1999 m.

 Trenerio karjera 
Bari
 Serie B: 2008–09 m.

Juventus
 Serie A: 2011–12, 2012–13, 2013–14 m.
 Supercoppa Italiana: 2012, 2013 m.

Chelsea
 Premier League: 2016–17 m.
 FA taurė: 2017–18 m.

Inter Milan
 Serie A: 2020–21 m.

 Šaltiniai 

 Nuorodos 
 soccerway
 national-football-teams.com
 transfermarkt.com
 fussballdaten.de
 soccerbase.com
 worldfootball.net
 bdfutbol.com

Kategorija:Italijos futbolo treneriai